APROBACIÓN DA MODIFICACIÓN PUNTUAL DA RELACIÓN DE POSTOS DE TRABALLO
ADMINISTRACIÓN LOCAL — Municipal — Lalín (Presupostos e cadros de persoal, 15/07/2021)

O Pleno do Concello, en sesión celebrada o día 23 de xuño de 2021, acordou aprobar a seguinte modificación puntual da Relación de Postos de Traballo, nos termos que se indican seguidamente, con arranxo ao establecido no artigo 90 da Lei 7/1985 LBRL, e no artigo 127 do R. D. L.781/1986, aprobatorio do Texto refundido das disposicións legais vixentes en materia de Réxime Local: De conformidade co disposto no artigo 206 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, a salvo da aprobación definitiva da acta, Que na sesión ordinaria celebrada polo Pleno da Corporación Municipal o día 23 de xuño de 2021, adoptouse, entre outros o seguinte Deuse conta pola Presidencia do presente expediente da proposta de Alcaldía de data 16/06/2021. De seguido o Sr. Secretario deu lectura ao Ditame Favorable da Comisión Informativa de Facenda, Patrimonio e Réxime Interno do día 16 de xuño de 2021. [.] Formúlase a presente proposta relativa á aprobación do cadro de persoal e a modificación puntual da relación de postos de traballo en cumprimento do disposto no artigo 90 da Lei 7/85, de 2 de abril, Reguladora das bases de réxime local, segundo o cal, corresponde a cada Corporación Local aprobar o cadro de persoal comprensivo de tódolos postos de traballo reservados a funcionarios, persoal laboral e eventual. [.] Por razóns de urxencia e en función da potestade organizativa da Administración, procédese á modificación puntual da RPT en vigor, nos termos que se sinalan a continuación: Xa que logo, o Pleno da Corporación Municipal PRIMEIRO.- Con data de Rexistro de Entrada 04/02/2021, núm.581, presentouse neste Concello solicitude de reincorporación ao servizo activo, no posto de arquitecto técnico, do funcionario de carreira deste Concello, D. Mario Gabriel Gouram Cavalcante, con DNI.XXXXXXXXX, o cal se atopa en situación de excedencia voluntaria por interese particular dende o 1 de decembro do 2007, en virtude do acordo adoptado pola Xunta de Goberno Local de data 26 de novembro de 2007. Conforme dispón o art.140.2. b do Texto Refundido de Réxime Local (TRRL), aprobado por Real Decreto Lexislativo 781/1986, de 18 de abril (A LEI 968/1986) (BOE do 22): “as situacións administrativas dos funcionarios de Administración local regularanse pola normativa básica estatal e pola lexislación de función pública das respectivas Comunidades Autónomas; e supletoriamente, pola lexislación dos funcionarios da Administración do Estado, tendo en conta as peculiaridades locais”. Actualmente, na Relación de Postos de Traballo en vigor (RPT) deste Concello, non existe o posto de arquitecto técnico vacante, xa que se suprimiu por acordo plenario coa aprobación dos orzamentos do exercicio 2015, ao estar o propietario da mesma en dita excedencia voluntaria. SEGUNDO.- Vista a existencia na Relación de Postos de Traballo en vigor, dunha praza vacante de Arquitecto, coas características que se indican a continuación, e debido á redistribución de funcións, e en uso das competencias e potestades municipais, ó non considerarse necesaria a cobertura de dita praza para a organización do servizo de urbanismo, xa que esta praza naceu nun ámbito temporal determinado, derivadas dunhas necesidades concretas e para unhas funcións determinadas, que son neste momento prescindibles, posto que ditas funcións concretas son asumibles polo resto dos efectivos desa unidade, procédese na salvagarda dos dereitos do funcionario en excedencia, e en aplicación da potestade de autoorganización da administración á reconversión da praza/posto vacante de Arquitecto en Arquitecto técnico, tal e como se expón de seguido, a fin de que se produza a reincorporación na praza que dito funcionario ostenta en propiedade. TERCEIRO.- A súa vez, tendo en conta o principio básico de que o interese xeral sempre debe primar sobre o interese particular, cumpre sinalar, que a praza/posto de Arquitecto técnico constitúe na actualidade un perfil máis axeitado aos intereses deste Concello para facer fronte tanto as necesidades do servizo de urbanismo debido ao gran número de expedientes pendentes de tramitar e informar, coma as demandas dos veciños deste municipio, polo que, con dita reconversión contribúese o correcto funcionamento de dito servizo, e por ende ao interese xeral deste municipio. INFORMES EXPEDIENTES OBRAS MENORES INFORMES EXPEDIENTES ACTIVIDADES INFORMES EXPEDIENTES LEGALIZACIÓN INFORMES OBRAS MAIORES CON ACTIVIDADE INFORMES URBANÍSTICOS DIRECCIÓNS DE OBRA INFORMES MESA CONTRATACIÓN SOBRE ADXUDICACIÓNS OU BAIXAS TEMERARIAS REDACCIÓN PLIEGOS PRESCRICIÓNS TÉCNICAS CONTRATACIÓNS MEMBRO DAS MESAS DE CONTRATACIÓN PROXECTOS DE OBRAS MUNICIPAIS INFORMES SOBRE SEGUIMENTO E CONTROL DE CONTRATOS E CONTROL DE FACTURAS RESPONSABLE EN CONTRATOS DE OBRAS E SERVIZOS INFORMES SOBRE LICENZAS DE SEGREGACIÓN INFORMES SOBRE DENUNCIAS URBANÍSTICAS CALQUERA OUTRA FUNCIÓN INHERENTE AO SEU POSTO DE TRABALLO. CUARTO.- As características propias deste posto deveñen en canto á titulación, nivel de destino, específico e funcións, por analoxía de postos similares, sendo sempre os mesmos non consolidables, e estando sometidos ás consecuencias propias da modificación Xeral da RPT que se está realizando. E para que así conste, aos efectos oportunos, asino o presente co visto e prace do Sr. Alcalde.” Someter a referida modificación puntual da R. P. T. a información pública por prazo de quince días, mediante a publicación do presente anuncio no BOPPO, a efectos de exame do expediente polos interesados e presentación de reclamacións, no seu caso. A citada modificación considerarase definitivamente aprobada conforme ao disposto no artigo 169 da Lei Reguladora das Facendas Locais, si durante o referido prazo non se presentaron reclamacións. Lalín, 5 de xullo de 2021 O Alcalde-presidente Xosé Crespo Iglesias